**Poznámky**

**konsolidovanej účtovnej závierky zostavenej k 31.12.2020**

**účtovnej jednotky verejnej správy**

**obce Višňové**

**Všeobecné údaje**

***Identifikačné údaje o konsolidujúcej účtovnej jednotke***

|  |  |
| --- | --- |
| Názov konsolidujúcej účtovnej jednotky | Obec Višňové |
| Sídlo konsolidujúcej účtovnej jednotky | č. 556; 013 23 Višňové |
| Dátum založenia, vzniku konsolidujúcej účtovnej jednotky | 1991 |

Starostkou obce je JUDr. Marcela Halaganová a zástupcom starostky je Ľubomír Furberger.

***Identifikačné údaje o konsolidovanej účtovnej jednotke – rozpočtovej organizácii v zriaďovateľskej pôsobnosti konsolidujúcej účtovnej jednotky***

|  |  |
| --- | --- |
| Názov konsolidovanej účtovnej jednotky | Základná škola  |
| Sídlo konsolidovanej účtovnej jednotky | č. 446; 013 23 Višňové |
| Dátum založenia konsolidovanej účtovnej jednotky | 1.7.2002 |

***Informácie o zamestnancoch konsolidovaného celku***

|  |  |
| --- | --- |
| Priemerný počet zamestnancov konsolidovaného celku počas účtovného obdobia |  61,1 (v roku 2019 to bolo 59) |
|  z toho : Počet vedúcich zamestnancov  | 5 (nenastala medziročná zmena) |

Konsolidovaný celok sa v roku 2020 oproti minulým účtovným obdobiam nezmenil.

Prehľad o účtovných jednotkách konsolidovaného celku je uvedený v prílohe, v tabuľkovej časti *Poznámok*.

Konsolidovaná účtovná závierka k 31. decembru 2020 je zostavená ako riadna konsolidovaná účtovná závierka podľa zákona č. 431/2002 Z. z. o účtovníctve v znení neskorších predpisov, za účtovné obdobie od 1. januára 2020 do 31. decembra 2020.

Konsolidujúca účtovná jednotka je súčasťou súhrnného celku verejnej správy Slovenskej republiky.

Konsolidovaná účtovná závierka bola zostavená za predpokladu nepretržitého trvania činnosti v súlade so zákonom o účtovníctve a nadväzujúcimi právnymi predpismi.

Účtovné metódy a všeobecné účtovné zásady boli účtovnou jednotkou konzistentne aplikované.

Medzi účtovnými jednotkami konsolidovaného celku neboli uskutočnené transakcie z dôvodu predaja majetku.

**Informácie o metódach oceňovania použitých pri ocenení jednotlivých položiek konsolidovanej účtovnej závierky:**

Dlhodobý majetok obstaraný kúpou sa oceňuje obstarávacou cenou, ktorá zahrňuje cenu obstarania a náklady súvisiace s obstaraním (clo, prepravu, montáž, poistné a pod.). O zľave z ceny, ktorú poskytol dodávateľ k majetku sa následne zníži obstarávacia cena predmetného majetku.

Dlhodobý majetok vytvorený vlastnou činnosťou sa oceňuje vlastnými nákladmi.

Dlhodobý majetok nadobudnutý bezodplatným prevodom pri splynutí, zlúčení, rozdelení alebo pri prevode správy sa oceňuje cenou, v ktorej sa doteraz viedol v účtovníctve.

Odpisy dlhodobého nehmotného majetku a dlhodobého hmotného majetku sú stanovené tak, že sa vychádza z predpokladanej doby jeho užívania a predpokladaného priebehu jeho opotrebenia. Odpisovať sa začína odo dňa jeho zaradenia do používania. Účtovné odpisy sa zaokrúhľujú na celé eurá nahor. Metóda odpisovania sa používa lineárna.

Cenné papiere a podiely sa oceňujú pri ich nadobudnutí obstarávacími cenami, t. j. vrátane nákladov súvisiacich s obstaraním.

Zásoby nakupované sa oceňujú obstarávacou cenou, ktorá zahrňuje cenu obstarania a náklady súvisiace s obstaraním (clo, prepravu a pod.) znížené o zľavy z ceny.

Pohľadávky pri ich vzniku sa oceňujú menovitou hodnotou. Pohľadávky pri odplatnom nadobudnutí sa oceňujú obstarávacou cenou, t. j. vrátane nákladov súvisiacich s obstaraním. Toto ocenenie sa znižuje o pochybné,  nedobytným pohľadávky a o pohľadávky, pri ktorých existuje riziko nevymožiteľnosti.

Peňažné prostriedky a ceniny sa oceňujú menovitou hodnotou.

Rezervy sú záväzky s neurčitým časovým vymedzením alebo výškou a oceňujú sa v očakávanej výške záväzku alebo poistno-matematickými metódami.

Záväzky sa pri ich vzniku oceňujú menovitou hodnotou a pri ich prevzatí sa oceňujú obstarávacou cenou.

Účty časového rozlíšenia aktív a pasív sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

**Informácie o metódach a postupoch konsolidácie**

Konsolidovaná účtovná závierka Obce Višňové bola zostavená v súlade so zákonom č. 431/2002 Z. z. o účtovníctve v znení neskorších predpisov v súlade s Opatrením Ministerstva financií Slovenskej republiky zo dňa 17. decembra 2008 č. MF/27526/2008 – 31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení neskorších predpisov.

***Zahrnutie konsolidovaných účtovných jednotiek do konsolidovanej účtovnej závierky***

|  |  |  |  |
| --- | --- | --- | --- |
| *Názov resp. obchodné meno* *konsolidovanej účtovnej jednotky* | *Metóda* *úplnej konsolidácie* | *Metóda* *podielovej konsolidácie* | *Metóda* *vlastného imania* |
| *Základná škola s materskou školou* | *áno* |  |  |

Metóda úplnej konsolidácie bola použitá pri dcérskej účtovnej jednotke.

**Informácie o údajoch aktív a pasív**

Prehľad pohybu dlhodobého nehmotného a dlhodobého hmotného majetku od 1. januára 2020 do 31. decembra 2020 je uvedený v  tabuľkovej časti *Poznámok.*

V rámci dlhodobého finančného majetku vykazuje konsolidovaný celok k 31.12.2020 hodnotu 426 491,50 eur akcie SVK a. s. (nenastala zmena oproti roku 2019).

Ako finančný majetok sú vykázané peňažné prostriedky v pokladnici a účty v bankách. Účtami v bankách môže konsolidovaný celok voľne disponovať v sume 1 550 942,52 eur (v roku 2019 to bolo 1 781 831,31 eur),

Prehľad záväzkov podľa splatnosti je uvedený v tabuľkovej časti.

**Informácie o výnosoch a nákladoch**

Z hľadiska kvantity sú najvýznamnejšími nákladmi osobné náklady vo výške 1 142 975,71 eur (v roku 2019 to bolo 1 035 892,35 eur).

Náklady na audit (prostredníctvom vytvorenej rezervy) predstavujú sumu 1 600 eur (v roku 2019 to bolo 1 600 eur).

Najvýznamnejšími výnosmi sú daňové výnosy vo výške 1 080 467,62 eur (v roku 2019 to bolo 1 084 161,18 eur) a výnosy zo zúčtovania transferov bežných aj kapitálových od subjektov verejnej správy vrátane štátneho rozpočtu, a to vo výške 839 026,89 eur (v roku 2019 to bolo 739 687,08 eur).

**INFORMÁCIE NA PODSÚVAHOVÝCH ÚČTOCH**

Konsolidovaný celok účtuje na podsúvahových účtoch majetok v hodnote 975 605,18 eur (v roku 2019 to bolo 937 639,30 eur).

**SKUTOČNOSTI, KTORÉ NASTALI PO DNI, KU KTORÉMU SA ZOSTAVUJE KONSOLIDOVANA ÚČTOVNÁ ZÁVIERKA, DO DŇA JEJ ZOSTAVENIA**

Po dni, ku ktorému sa zostavuje konsolidovaná účtovná závierka nenastali také udalosti, ktoré by si vyžadovali zverejnenie alebo vykázanie v konsolidovanej účtovnej závierke za rok 2020. Poukazujeme však na skutočnosť, že epidemická situácia ovplyvňuje fungovanie konsolidovaného celku.